Lionel Messi

**Lionel Andrés Messi** (rođen 24. juna 1987) argentinski je profesionalni nogometaš koji trenutno igra kao napadač za američki klub Inter Miami i reprezentaciju Argentine. Smatran jednim od najboljih igrača svih vremena, Messi je osvojio rekordnih osam Zlatnih lopti, rekordnih šest evropskih Zlatnih kopački, te je imenovan u Ballon d'Or Dream Team 2020.

Do odlaska iz kluba 2021. godine cijelu je profesionalnu karijeru proveo u Barceloni, gdje je osvojio rekordnih 34 klupskih trofeja, uključujući deset La Liga naslova, sedam naslova Kupa kralja i četiri Lige prvaka. Sa svojom je državom osvojio Svjetsko prvenstvo 2022. Messi je uspješan strijelac i kreativni plejmejker, rekorder je po broju golova u La Ligi (474), broju hat-trickova u La Ligi (36) i Ligi prvaka (8) te broju asistencija u La Ligi (192) i Copi Américi (17). Messi je postigao preko 870 golova u karijeri za klub i državu i drži rekord za najviše golova koje je igrač postigao za jedan klub (672).

## Biografija
Njegova karijera počela je 1995. u klubu Newell's Old Boys, gdje je igrao do 2000. Njegov potencijal ubrzo je primijetila Barcelona.

S 13 godina (2000) napustio je mladu ekipu Newell's Old Boysa i s porodicom se preselio u Evropu, s obzirom na to da je Barcelona ponudila da će platiti liječenje njegovog nedostatka hormona rasta. Debitiravši u sezoni 2004/05, srušio je ligaški rekord za najmlađeg igrača koji je zaigrao u ligaškoj utakmici, a postao je i najmlađi strijelac u historiji.

Messi je napredovao u svim uzrastima Barcelone, prešavši vrlo brzo iz Barcelone C (juniorske ekipe) u Barcelonu B (rezervnu ekipu), a sa 16 godina debitirao je za prvi tim, u prijateljskom susretu protiv Porta na otvaranju novog stadiona "Dragão", koji je portugalski sastav dobio rezultatom 2-0. Maradona ga je proglasio svojim nasljednikom zbog nevjerovatne tehnike, preciznosti i brzine.

Nadolazeća sezona Messiju je donijela prvi nastup na službenoj utakmici, 16. oktobra 2004, u gradskom derbiju protiv Espanyola na Olimpijskom stadionu, u pobjedi Barcelone 1-0. Zbog povreda nekoliko prvotimaca, Messi je postao standardni član Barceloninog prvog tima. U utakmici protiv Albacetea 1. maja 2005. postao je najmlađi igrač koji je postigao pogodak za Barcelonu – imao je samo 17 godina, 10 mjeseci i sedam dana.

Na Svjetskom prvenstvu U-20 2005. u Nizozemskoj Messi je ne samo osvojio naslov prvaka nego je bio i najbolji strijelac te je proglašen najboljim igračem prvenstva. Ubrzo nakon toga debitirao je i za argentinsku reprezentaciju u prijateljskoj utakmici protiv Mađarske.

Sredinom sezone 2005/06. Messi je promijenio broj dresa s 30 na 19, kao rezultat promjene u njegovoj registraciji s kojom je imao problema. To se odnosilo samo na Kup kralja i prvenstvo, dok je u Ligi prvaka i dalje nastupao pod brojem 30.

## Nagrade, rekordi i postignuća
**Barcelona**
*La Liga: 2004–05, 2005–06, 2008–09, 2009–10, 2010–11, 2012–13, 2014–15, 2015–16, 2017–18, 2018–19
*Kup Kralja: 2008–09, 2011–12, 2014–15, 2015–16, 2016–17, 2017–18, 2020–21
*Španski superkup: 2006, 2009, 2010, 2011, 2013, 2016, 2018.
*UEFA Liga Prvaka: 2005–06, 2008–09, 2010–11, 2014–15
*UEFA Superkup: 2009, 2011, 2015.
*FIFA Svjetsko Klupsko Prvenstvo: 2009, 2011, 2015.

**Paris Saint-Germain**
*Ligue 1: 2021–22, 2022–23
*Trophée des Champions: 2022.

**Inter Miami**
*Supporters' Shield: 2024.
*Leagues Cup: 2023.

**Argentina U20**
*FIFA Svjetsko prvenstvo U-20: 2005.

**Argentina U23**
*Olimpijske igre: 2008.

**Argentina**
*Svjetsko prvenstvo: 2022.
*Copa América: 2021.
*Kup šampiona CONMEBOL–UEFA: 2022.

**Individualne**
*Najviše osvojenih FIFA Ballon d'Or: 8 (2009–2012, 2015, 2019, 2021, 2023)
*Najviše uzastopnih osvojenih FIFA Ballon d'Or: 4 (2009–2012)
*Najviše UEFA Best Player in Europe nagrada: 3 (2009, 2011, 2015) (zajedno sa Cristiano Ronaldo)
*Najviše La Liga Best Player nagrada: 6 (2009–13, 2015)
*Najviše golova u La Ligi: 474 gola
*Najviše asistencija u La Ligi: 192 asistencija
*Najviše golova uzastopno u jednoj kalendarskoj godini: 79 golova u 2012.
*Najviše golova uzastopno u jednoj čitavoj sezoni: 73 gola u 2011/12.
*Najviše golova u sezoni La Lige: 50 golova u 2011/12.
*Najmlađi igrač koji je zabio 200 golova u La Ligi: 25 godina u 2013.
*Prvi igrač sa najviše golova u 5 UEFA Liga Prvaka sezona (2008/09. do 2011/12, 2014/15)
*Prvi igrač sa najviše golova u 4 uzastopne sezone Lige prvaka
*Najviše het-trikova u Ligi prvaka: 8
*Najmlađi igrač koji je positgao 100 pojavljivanja u UEFA Ligi prvaka: 28 godina, 84 dana u 2015.
*Najviše titula osvojeno sa Barcelonom: 29
*Najviše golova za Barcelonu u svim prvenstvima: 475 golova
*Najviše golova za Barcelonu uključujući prijateljske: 498 golova
*Najviše golova za Barcelonu u UEFA Ligi Prvaka: 93 gola
*Najviše golova za Argentinu u historiji: 106
*Najviše golova za Argentinu u kalendarskoj godini: 18 golova u 2022.
*Najmlađi igrač koji je zaigrao za Argentinu na Svjetskom prvenstvu: 18 godina, 357 dana u 2006.
*Najmlađi igrač koji je postigao pogodak za Argentinu na Svjetskom prvenstvu: 18 godina, 357 dana u 2006.

## Reference
## Vanjski linkovi
*
*
*
*
*
*
*
*
*
*

Kategorija:Rođeni 1987.
Kategorija:Živi ljudi
Kategorija:Biografije, Rosario
Kategorija:Argentinski nogometaši
Kategorija:Argentinci porijeklom iz Italije
Kategorija:Nogometaši Barcelone
Kategorija:Nogometaši PSG-a
Kategorija:Igrači na Svjetskom prvenstvu u nogometu 2006.
Kategorija:Igrači na Copa Américi 2007.
Kategorija:Igrači na Svjetskom prvenstvu u nogometu 2010.
Kategorija:Igrači na Copa Américi 2011.
Kategorija:Igrači na Svjetskom prvenstvu u nogometu 2014.
Kategorija:Igrači na Copa Américi 2015.
Kategorija:Igrači na Copa Américi Centenario
Kategorija:Igrači na Svjetskom prvenstvu u nogometu 2018.
Kategorija:Igrači na Copa Américi 2019.
Kategorija:Igrači na Copa Américi 2021.
Kategorija:Igrači na Svjetskom prvenstvu u nogometu 2022.
Kategorija:Dobitnici Nagrade "Bravo"
Kategorija:Nogometaši na Olimpijskim igrama 2008.
Kategorija:Osvajači zlatne medalje na Olimpijskim igrama (Argentina)